લંચ પછી વૃક્ષની શીતળ છાયામાં બેસી સૌ બિંગોની રમત રમ્યા. સૌએ સારી એવી ટિકિટો ખરીદી હતી. વિજેતાઓને સારી માત્રામાં રોકડ ઇનામો આપવામાં આવ્યા. સાંજે ડિનર પીરસવામાં આવે તે પહેલાં એક અનોખી રમત રમાડવામાં આવી, જેમાં આશરે 105 સભ્યોએ ભાગ લીધો હતો. આ રમતમાં 7-7 સભ્યોનાં અલગ અલગ ગ્રુપ બનાવવામાં આવ્યાં અને નામ આપવામાં આવ્યાં. દરેક ગ્રુપને અલગ અલગ વસ્તુઓ ભેગી કરવાનું કહેવામાં આવ્યું. જોકે આ વસ્તુઓ સહેલાઈથી મળી શકે તેવું નહોતું. કસોટી હતી, તેમ છતાં પ્રયત્ન કરી આ વસ્તુઓ ભેગી કરી અને ઇનામના હકદાર બન્યા. મ્યુઝિક અને બુલંદ અવાજમાં સૌએ રાસ-ગરબા રમવાનો લાભ લીધો હતો. પિકનિકમાં રમતગમતો અને સુંદર આયોજનની તૈયાર કરી સૌને દિવસ દરમિયાન આનંદપૂર્વક કાર્યરત રાખવામાં મહત્ત્વનો ફાળો પ્રમુખ પંકજભાઈ પરીખ અને વર્ષાબહેન પરીખને ફાળે જાય છે.